b'\n_START_ARTICLE_\nHirsch Drisin\n_START_PARAGRAPH_\nHirsch Lipman Drisin (20. syyskuuta 1902 Helsinki \xe2\x80\x93 14. lokakuuta 1972 Adelaide, Australia) oli suomenjuutalainen pikajuoksija. Drisin voitti 200 metrin juoksun Suomen mestaruuden vuosina 1920 (aika 23,0) ja 1922 (22.5). Lis\xc3\xa4ksi h\xc3\xa4n oli 100 metrill\xc3\xa4 hopealla vuosina 1920\xe2\x80\x931922, 200 metrill\xc3\xa4 pronssilla vuonna 1921 ja 400 metrill\xc3\xa4 pronssilla vuonna 1925._NEWLINE_13. elokuuta 1922 Drisin juoksi 200 metrin Suomen enn\xc3\xa4tyksen 22,5. 4\xc2\xa0\xc3\x97\xc2\xa0100 metrin viestijuoksussa h\xc3\xa4n oli mukana tekem\xc3\xa4ss\xc3\xa4 Suomen enn\xc3\xa4tyst\xc3\xa4 42,6 G\xc3\xb6teborgissa vuonna 1923. Samoin 4\xc2\xa0\xc3\x97\xc2\xa0400 metrin viestijuoksussa h\xc3\xa4n oli joukkueessa, joka teki G\xc3\xb6teborgissa vuonna 1923 Suomen enn\xc3\xa4tyksen 3.19,3._NEWLINE_Drisin oli mukana 4\xc2\xa0\xc3\x97\xc2\xa0400 metrin viestijoukkueessa vuoden 1924 olympialaisissa. Joukkue karsiutui alkueriss\xc3\xa4 ja toista osuutta juossut Drisin loukkaantui kisojen aikana._NEWLINE_Seuratasolla Drisin edusti suomenjuutalaisten urheiluseuraa Stj\xc3\xa4rnania.'